Λόφος Ελικώνας

Ο Ελικώνας, επίσης γνωστός ως Αλεπότρυπα, είναι χαμηλός λόφος της Αθήνας, που βρίσκεται στη συνοικία Κυψέλης, στα βόρεια της Πλατείας Κυψέλης και στα όρια με τον Δήμο Γαλατσίου. Βρίσκεται ανατολικά της Οδού Πατησίων, στο τέρμα των οδών Αμοργού και Ανάφης. Πρόκειται για μικρό λόφο με κορυφή σε υψόμετρο 184 μέτρων, ο οποίος καταλαμβάνει έκταση περίπου 140 στρεμμάτωνΕλευθεροτυπία, Λόφος Ελικώνα ή Αλεπότρυπα. Περικλείεται από τις οδούς Τραυλαντώνη, Αμοργού, Μεγίστης, Αστυπάλαιας, Αρμονίας και Ελικώνος από την οποία έχει πάρει το όνομα ο λόφος. Στο παρελθόν λειτούργησαν σε αυτόν λατομεία ιδιοκτησίας των αδελφών Κουρούση. Από το 1934 έχει ανακηρυχθεί αναδασωτέος.

 Αθλητισμός 
Στα τέλη της δεκαετίας του 1980 κατασκευάστηκε σε μέρος του λόφου κέντρο νεότητας που περιλαμβάνει αθλητικές εγκαταστάσεις και πιο συγκεκριμένα ένα ποδοσφαιρικό γήπεδο στο οποίο εδρεύουν η Αθηναΐδα, ο Άτλας Κυψέλης, ο Αστέρας Εξαρχείων, ο Γκυζιακός, ο Κρόνος, οι Αμπελόκηποι και η Δόξα Γκύζη.

 Μελλοντικό Μετρό 

Υπόγεια από τον λόφο θα διέρχεται από το 2027 η Γραμμή 4 του μετρό και πλησίον του λόφου, στο πάρκο στη συμβολή των οδών Χοπφ, Πάρνηθος και Αγίας Γλυκερίας, θα βρίσκεται ο σταθμός μετρό Ελικώνος που θά έχει το όνομα του λόφου.Σταθμοί μέτρο Αθήνας - Γραμμή 4, www.emetro.gr

 Παραπομπές 

 Εξωτερικοί σύνδεσμοι 


Κατηγορία:Λόφοι της Αθήνας